ПРОГРАМА ЗA РАМНОМЕРЕН РЕГИОНАЛЕН РАЗВОЈ ЗА 2023 ГОДИНА СО ИНДИКАТИВНО ПЛАНИРАНИ СРЕДСТВА ЗА 2024 ГОДИНА

Службен весник број: 31/2023;

ВЛАДА НА РЕПУБЛИКА СЕВЕРНА МАКЕДОНИЈА

Врз основа на член 45 став 2 од Законот за извршување на Буџетот на Република Северна Македонија за 2023 година ("Службен весник на Република Северна Македонија" бр. 282/22), Владата на Република Северна Македонија, на седницата, одржана на 7 февруари 2023 година, донесе.

ПРОГРАМА ЗA РАМНОМЕРЕН РЕГИОНАЛЕН РАЗВОЈ ЗА 2023 ГОДИНА СО

ИНДИКАТИВНО ПЛАНИРАНИ СРЕДСТВА ЗА 2024 ГОДИНА

Член 1

Со оваа програма се врши распределба на утврдените и индикативно планираните средства за финансирање на активности за поттикнување на рамномерен регионален развој на Република Северна Македонија во 2023 година и индикативно за 2024 година, во вкупен износ од 1.413.492.000 денари.

Член 2

(1) Дел од средствата од член 1 од оваа програма во износ од 613.492.000 денари се утврдени во Буџетот на Република Северна Македонија во 2023 година, во Раздел 280.01 - Биро за регионален развој, Потпрограма ОА Рамномерен регионален развој, ставка 488-Капитални дотации до Единиците за локална самоуправа, а дел се индикативни средствата во износ од 800.000.000 денари кои ќе се планираат во Буџетот на Република Северна Македонија за 2024 година.

(2) Средствата од став (1) на овој член ќе се користат за следните намени според Табелата:

Член 3

Средствата од член 2 став (2) точка 1 потточка 1.1. од Табелата од оваа програма во износ од 439.725.000 денари ќе се користат за финансирање на проекти за развој на планските региони, согласно членовите 38 и 39 од Законот за рамномерен регионален развој (\*).

Член 4

Средствата од член 2 став (2) точка 1 потточка 1.2. од Табелата од оваа програма во износ од 119.925.000 денари ќе се користат за финансирање на проекти за развој на подрачјата со специфични развојни потреби, согласно член 47 од Законот за рамномерен регионален развој (\*).

Член 5

Средствата од член 2 став (2) точка 1 потточка 1.3. од Табелата од оваа програма во износ од 119.925.000 денари ќе се користат за финансирање на проекти за развој на селата согласно член 48 ставови (1), (2), (4), (5), (6), (7) од Законот за рамномерен регионален развој (\*).

Член 6

Средствата од член 2 став (2) точка 1 потточка 1.4. од Табелата од оваа програма во износ од 119.925.000 денари ќе се користат за финансирање на проекти за развој на урбаните подрачја, согласно член 48 ставови (1), (2), (3), (6), (7) од Законот за рамномерен регионален развој (\*).

Член 7

Средствата од член 2 став (2) точка 1 потточка 1.5. од Табелата од оваа програма во износ од 500.000 денари ќе се користат за исплата на придонесите за пензискоинвалидско и здравствено осигурување за лицата кои имаат стекнато право на плаќање заклучно со 31 декември 2007 година, согласно член 87 од Законот за рамномерен регионален развој (\*).

Член 8

Средствата од член 2 став (2) точка 1 потточка 1.6. од Табелата од оваа програма во износ од 613.492.000 денари ќе се користат за финансирање на неизмирени обврски од 2022 година за активности кои се предвидени во Програмата за рамномерен регионален развој за 2022 година со индикативно планирани средства за 2023 година ("Службен весник на Република Северна Македонија" бр.78/22).

Член 9

Средствата од член 2 од оваа програма ќе се одобруваат согласно утврдените принципи, цели и приоритети на регионалниот развој во Република Северна Македонија и дефинираните мерки, инструменти и финансиски и други средства за нивна реализација утврдени со Стратегијата за регионален развој на Република Северна Македонија, Програмата за развој на планските региони, стратешките документи на општините и подзаконските акти за спроведување на Законот за рамномерен регионален развој (\*).

Член 10

Следење на користењето на средствата од член 2 од оваа програма врши Бирото за регионален развој․

Член 11

Оваа програма влегува во сила наредниот ден од денот на објавувањето во "Службен весник на Република Северна Македонија".

Бр. 41-934/7 7 февруари 2023 година Скопје Прв заменик на претседателот на Владата на Република Северна Македонија, д-р Artan Grubi, с.р.